OAV: Braziliya hukumati terrorizmda gumonlanayotganlar haqida FQBdan ma’lumot olgan

Braziliya hukumati IShID terrorchilik guruhiga aloqadorlikda va Rio-de-Janeyroda Olimpiada o‘yinlari chog‘ida terakt uyushtirishni rejalashtirishda gumon qilinib qo‘lga olingan shaxslar guruhi haqida AQSh Federal qidiruv byurosidan ma’lumot qabul qilib olgan. Bu haqda Globo gazetasiga tayanib, “TASS” xabar berdi.

“Ushbu organ Braziliya hukumatiga IShIDni qo‘llab-quvvatlab, ekstremistik g‘oyalar bilan chiqqan kamida olti kishining borligi haqida ogohlantirilgan hujjatni yubordi”, — deb yozadi Globo. Nashr tekshiruv uchun mas’ul bo‘lgan Braziliya prokurori Rafael Brum Miron so‘zlarini ham keltirib o‘tdi, uning ta’kidlashicha, hibsga olinganlar onlayn-messenjer orqali bomba tayyorlash usullarini muhokama qilgan.
Nashr eslatishicha, 21-iyul, payshanba kuni Braziliya huquq-tartibot organlari IShID terrorchilik guruhiga aloqadorlikda va Rio-de-Janeyroda Olimpiada o‘yinlari chog‘ida terakt uyushtirishni rejalashtirishda gumon qilib, o‘n kishini qo‘lga oldi. Mamlakatning o‘nta shtatida keng ko‘lamli “Xeshteg” aksilterrorchilik operatsiyasi o‘tkazildi. 22-iyul, juma kuni ushbu ish bo‘yicha o‘n birinchi gumonlanuvchi hibsga olindi. Yana bir kishi qidiruvda.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.